b'\n_START_ARTICLE_\nZita von Bourbon-Parma\n_START_PARAGRAPH_\nZita Bourbon-Parma (saks. Zita von Bourbon-Parma, 9. toukokuuta 1892  \xe2\x80\x93 14. marraskuuta 1989) oli It\xc3\xa4valta-Unkarin viimeisen keisarin Kaarle I:n puoliso.  _NEWLINE_Zitan synnyinnimi on  Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese. Zita Bourbon, silloinen Parman prinsessa, syntyi Villa Pianoressa l\xc3\xa4hell\xc3\xa4 Luccaa Italiassa. H\xc3\xa4nen is\xc3\xa4ns\xc3\xa4 oli Robert I, Parman herttua. _NEWLINE_Zita meni naimisiin It\xc3\xa4valta-Unkarin keisari Kaarle I:n kanssa vuonna 1911. Seuraavana vuonna heille syntyi poikalapsi Otto von Habsburg.  _NEWLINE_It\xc3\xa4valta-Unkari hajosi ensimm\xc3\xa4isen maailmansodan j\xc3\xa4lkeen ja perhe joutui maanpakoon. 11. marraskuuta 1918 Kaarle luopui kaikista teht\xc3\xa4vist\xc3\xa4\xc3\xa4n valtion johdossa, muttei luopunut kruunustaan. H\xc3\xa4n pakeni Sveitsiin ja yritti palata valtaan. H\xc3\xa4n yritti kahdesti palata Unkarin kuninkaaksi, mutta valtionhoitaja Mikl\xc3\xb3s Horthy suhtautui asiaan pense\xc3\xa4sti. Kaarle I kuoli keuhkokuumeeseen Portugalin Madeiralla vuonna 1922. Miehens\xc3\xa4 kuoleman j\xc3\xa4lkeen Zita pukeutui aina mustiin. H\xc3\xa4n l\xc3\xa4hti Madeiralta mutta asui ulkomailla muun muassa Ranskassa, Espanjassa, Belgiassa, Yhdysvalloissa ja Kanadassa. _NEWLINE_Zita asui vuodesta 1962 Sveitsiss\xc3\xa4 entisess\xc3\xa4 fransiskaaniluostarissa. Zita oli aina ollut harras katolilainen.  Zita kuoli entisess\xc3\xa4 fransiskaaniluostarissa Zizerssa, Graub\xc3\xbcndenissa 14. marraskuuta 1989. H\xc3\xa4n oli kuollessaan 96-vuotias. Zita oli \xc3\xa4lyk\xc3\xa4s nainen ja piti yhteytt\xc3\xa4 muihin Euroopan kuningashuoneisiin. H\xc3\xa4n puhui viitt\xc3\xa4 eri kielt\xc3\xa4. H\xc3\xa4net on haudattu Wieniin keisarilliseen kryptaan  (die Kapuzinergruft), samassa kryptassa lep\xc3\xa4\xc3\xa4v\xc3\xa4t kaikki Habsburgien dynastian keisarit.  _NEWLINE_Paavi Johannes Paavali II julisti Zitan puolison Kaarle I:n  autuaaksi vuonna 2004.'